# Ehsan Ghaem Maghami

Ehsan Ghaem Maghami (en farsi: احسان قائم مقامی); nascut l'11 d'agost de 1982), és un jugador d'escacs iranià, que té el títol de Gran Mestre des de 2000. Ha estat dotze cops Campió de l'Iran.
A la llista d'Elo de la FIDE del juliol de 2016, hi tenia un Elo de 2569 punts, cosa que en feia el jugador número 1 de l'Iran. El seu màxim Elo va ser de 2633 punts, a la llista d'abril de 2005 (posició 71 al rànquing mundial).

## Resultats destacats en competició

A finals de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una mala actuació i fou eliminat en primera ronda per Ievgueni Naier. El 2007, fou sisè al fort Festival d'escacs d'Abu Dhabi (els guanyadors foren Bassem Amin i Aixot Anastassian). El 2008 empatà al primer lloc a l'obert de Dubai amb Wesley So (campió per desempat), Merab Gagunaixvili i Li Chao
El 2009, va guanyar un matx a 20 partides combinades (quatre a ritme clàssic, quatre de semi-ràpides, i dotze de ràpides) contra l'excampió del món Anatoli Kàrpov, que es va jugar sota la regla especial que les partides acabaven només en cas de mat o de taules mortes. El marcador final fou de vuit victòries per en Ghaem-Maghami, set per en Kàrpov, i cinc taules. També el 2009, fou tercer a la quarta Copa President Gloria Macapagal Arroyo a Manila, rere Anton Filippov i Nguyễn Ngọc Trường Sơn, El 2011 fou primer al 10è torneig obert Avicenna International a Hamadan, Iran.
El setembre de 2015 fou subcampió del 12è Torneig internacional d'Avicenna amb 9 punts d'11, mig punt per derrera del campió Oleg Kornéiev.

## Rècord Guinness

El 9 de febrer de 2011 va establir un nou Guinness World Record de partides simultànies; a la Universitat Shahid Beheshti de Teheran, sobre un total de 614 partides, Ghaem-Maghami en guanyà 590, en perdé vuit, i n'entaulà 16, durant 25 hores, i recorrent uns 55 km. en moure's d'oponent a oponent. Ghaem-Maghami va dir que hauria posat el mateix zel en aconseguir batre el rècord anterior (523 rivals en 18 hores, ostentat per l'israelià Alik Gershon), fins i tot si el recòrdman no hagués estat israelià.

## Boicot a Israel

L'octubre de 2011, Ehsan Ghaem-Maghami fou expulsat del torneig internacional de Còrsega a Bastia, per refusar de jugar un matx previst contra l'israelià Ehud Sachar. Ghaem-Maghami va dir als organitzadors que no podia jugar per raons polítiques. La República Islàmica de l'Iran, que no reconeix l'existència d'Israel i fins i tot en demana regularment la destrucció, ha refusat sempre de competir en esports contra Israel.

### Participació en olimpíades d'escacs

Ghaem Maghami ha participat, representant l'Iran, en sis Olimpíades d'escacs totes les diputades a partir del 2000, (amb un total de 45½ punts de 76 partides, un 59,9%). A l'edició de 2000 hi participà sense títol, i a partir de 2002 com a GM.
Taula de participacions en olimpíades :
| Any | Olimpíada | Ciutat | Elo propi | Tauler | Partides | Guanyades | Taules | Perdudes | % | Posició indiv. | Posició equip |
| 2000 | XXXIV Olimpíada | Istanbul | 2493 | 1r | 14 | 4 | 9 | 1 | 60,7% | 27 | 61 |
| 2002 | XXXV Olimpíada | Bled | 2511 | 1r | 14 | 4 | 7 | 3 | 53,6% | 59 | 61 |
| 2004 | XXXVI Olimpíada | Calvià | 2558 | 1r | 14 | 6 | 7 | 1 | 67,9% | 11 | 53 |
| 2006 | XXXVII Olimpíada | Torí | 2584 | 1r | 13 | 3 | 9 | 1 | 57,7% | 43 | 49 |
| 2008 | XXXVIII Olimpíada | Dresden | 2599 | 1r | 11 | 5 | 4 | 2 | 63,6% | 41 | 40 |
| 2010 | XXXIX Olimpíada | Khanti-Mansisk | 2594 | 1r | 10 | 3 | 5 | 2 | 55,0% | 40 | 29 |

## Notes i referències

* ↑ Akbarinia, Arash. «Iran emerges as a chess nation» (en anglès). ChessBase, 05-01-2007. [Consulta: 7 juliol 2009].
* ↑ «Nota biogràfica de Ehsan Ghaem Maghami» (en anglès). Chessgames.com. [Consulta: 8 setembre 2010].
* ↑ «"Rànquing d'escaquistes per federació: Iran"» (en anglès). lloc web de la FIDE. [Consulta: 28 juliol 2016].
* ↑ Posició al rànquing mundial i evolució Elo de Ehsan Ghaem Maghami «benoni.de». Arxivat de l'original el 2014-01-10. [Consulta: 3 maig 2011]. (alemany)
* ↑ Lloc web oficial de la Copa del món de 2005 (anglès)
* ↑ Crowther, Mark. «TWIC 667: Abudhabi Chess Festival» (en anglès). TWIC, London Chess Center, 20-08-2007. [Consulta: 30 desembre 2012].
* ↑ «10th Dubai chess championship» (en anglès). chessdom. Arxivat de l'original el 2010-12-31. [Consulta: 2 març 2014].
* ↑ «Ghaem Maghami beats Karpov in 'Mate of the King'» (en anglès). ChessBase, 05-02-2009. [Consulta: 13 maig 2010].
* ↑ «Fillipov Wins 4th GMA Cup in Manila» (en anglès). FIDE. [Consulta: 23 novembre 2014].
* ↑ «GM Ehsan Ghaemmaghami dominates another tournament» (en anglès). Chessdom. Arxivat de l'original el 2013-01-16. [Consulta: 27 desembre 2011].
* ↑ «GM Oleg Korneev wins 12th Avicenna International Tournament 2015». chessdom.com. [Consulta: 20 setembre 2015].
* ↑ «Ehsan Ghaem Maghami sets Guiness Chess Record». FIDE. [Consulta: 27 desembre 2011]. (anglès)
* ↑ «World Record 604 Board Simultaneous Chess Exhibition by GM Ehsan Ghaem Maghami (IRI)». FIDE.(anglès)
* ↑ «GM Alik Gershon sets new Guinness World Record for simultaneous games». Chessdom. Arxivat de l'original el 2010-10-26. [Consulta: 27 desembre 2011]. (anglès)
* ↑ Israeli GM Alik Gershon breaks simul world record, Chessbase, 25 d'octubre de 2010 (en anglès). Consultat el dia 26 de desembre de 2011 (anglès)
* ↑ «Iran chess champ expelled for refusing Israel game». AFP, 25-10-2011 [Consulta: 27 desembre 2011]. (anglès)
* ↑ «Fitxa d'Ehsan Ghaem Maghami» (en anglès). Olimpbase. [Consulta: 11 desembre 2011].
* ↑ OlimpBase :: Base de dades d'olimpíades d'escacs (anglès)

## Enllaços externs

* Posició al rànquing mundial i evolució Elo d'Ehsan Ghaem Maghami «benoni.de». Arxivat de l'original el 10 de gener 2014. [Consulta: 8 setembre 2010]. (alemany)